Hassan ll na Maroko

Hassan II (; 9 July 1929 – 23 July 1999) ya kasance Sarkin Morroko daga 1961 har zuwa mutuwarsa a shekarar alif 1999. Memba ne na daular Alawi shine babban da ga Sarki Mohammed V,da matarsa ta biyu Gimbiya Abla bint Tahar.

An nada shi yarima a shekara ta 1957 kuma shi ne babban kwamanda na farko na Dakarun Sojojin Masarauta. An naɗa shi sarki a 1961 bayan rasuwar mahaifinsa. Sarautarsa ta zo da faruwar rikicin Yammacin Sahara da Yakin Hamada, da kuma yunkurin juyin mulki guda biyu da ba'ayi nasara  a kansa ba a shekarun 1971 da 1972. Bin tafarkin ra'ayin mazan jiya na Hassan ya karfafa mulkinsa a kasar Maroko da Yammacin Sahara. An zarge shi da mulkin mallaka, da kuma tauye haƙƙin ɗan adam da cin zarafin haƙƙin 'yan ƙasa, musamman a lokacin Shekaru na Lead. An kafa kwamiti na gaskiya bayan mutuwarsa don bincika zarge-zargen keta haƙƙin ɗan adam a lokacin mulkinsa.

 Rayuwa ta farko da ilimi 
Mawlay al-Hassan dan Muhammad dan Yusef al-Alawi an haife shi ne a ranar 9 ga Yulin 1929 a Dar al-Makhzen a Rabat, a lokacin mulkin mallakan Daular Faransa a Maroko, a matsayin ɗan fari ga Sultan Mohammed V da matarsa ta biyu, Lalla Abla bint Tahar, a matsayin memba na Daular Alawi  .

Ya fara karatun kimiyyar Islama a Dar al-Makhzen a Fez. Daga nan sai ya zama dalibi a Kwalejin Masarautar a Rabat, inda ake gudanar da koyarwa a harshen Larabci da Faransanci kuma an samar masa aji. Mehdi Ben Barka ya kasance malaminsa na lissafi na tsawon shekaru hudu a Kwalejin Masarauta.   A watan Yunin 1948, ya sami digiri na farko daga Kwalejin Masarauatr . 

Hassan ya ci gaba da karatun gaba da sakandare a Cibiyar Karatun Gaba da Sakandare ta Rabat, sashen Jami'ar Bordeaux, daga inda ya sami digiri a kan shari'a a shekarar 1951.  A shekara ta 1952, ya sami digiri na biyu a fannin shari'ar jama'a daga Jami'ar Bordeaux kafin ya yi aiki a cikin Sojojin Ruwa na Faransa a cikin jirgin ruwa na Jeanne d'Arc .   Ya kasance dalibin digirin digirgir a Kwalejin Shari'a ta Bordeaux a 1953, lokacin da gudun hijira ta iyalinsa ta faru. Bayan ya hau gadon sarauta, a ranar 25 ga Yuni 1963, Dean Lajugie ya gabatar masa da taken Kammala Digirin Digirgir daga Jami'ar Bordeaux . thumb|Hassan II da mahaifinsa Sultan Mohammed V, 1950

 Manazarta 
Rukuni:Mutuwan 1999
Rukuni:Haifaffun 1929